
Αριθ. 2026765/3208 (1) 

Αναπροσαρμογή της μηνιαίας αποζημιώσεως για έξοδα χινήσεως στους 
ασκούμενους δικηγόρους. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Του άρθρου 10 του Ν. 1256/1982 και του άρθρου 7 παρ. στ' του 
Π.Δ. 671/82. 

2. Του άρθρου 24 παρ. 3 εδ. στ' του Ν. 1558/1985 «Για τη Κυβέρ¬ 
νηση και τα Κυβερνητικά Όργανα». 

3. α) Του άρθρου 4 του Ν.Δ. 4272/1962, 
β) Του άρθρου 4 του Ν. 723/1977 και 

γ) Του άρθρου 24 παρ. 12 του Ν. 4464/1965 και 

4. Το υπ’ αριθμ. 6619/9.2.1989 έγγραφο του Συντονιστή των Νο¬ 
μικών υπηρεσιών της Διοίκησης περί της ανάγκης αναπροσαρμογής 
της μηνιαίας κατ’ αποκοπή για έξοδα κινήσεως αποζημιώσεως των 
ασκούμενων δικηγόρων στις Ν.Υ.Δ., αποφασίζουμε: 

Αναπροσαρμόζουμε από 1.4.1989 στο ποσό των 20.000 δρχ. το 
μήνα τα έξοδα κινήσεως των ασκούμενων δικηγόρων στις Νομικές 
Υπηρεσίες της Διοίκησης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Μαρτίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ' ΔΙΚΑΙΟΣΥΝΗΣ 

ΔΗΜ. ΤΣΟΒΟΛΑΣ ΓΙΑΝΝΗΣ ΣΚΟΥΛΑΡΙΚΗΣ 

Αριθ. 11694 (2) 

Παράταση ισχύος κοινών Υπουργικών Αποφάσεων για επιβολή αμοι¬ 
βής λόγω διαφεύγουσας εργασίας των Φορτ/κών λιμένα Χίου. 

ΟΙ ΥΠΟΥΡΓΟΙ 
ΕΡΓΑΣΙΑΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 σε συνδυασμό με τις 
διατάξεις της παρ. 3 του άρθρου 3 του ΑΝ 381/36. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Το Π.Δ. 567/1988 «περί διορισμού Υπουργών, Αναπληρωτών 
Υπουργών και Υφυπουργών» και την 98130/88 απόφαση Πρωθυ¬ 
πουργού και Υπουργού Εργασίας» περί ανάθεσης αρμοδιοτήτων στον 
Υφυπουργό Εργασίας». 

4. Το απόσπασμα πρακτικού της ΕΡΦΛ Χίου αριθ. 24/19.12.88 
που μας υπέβαλε ο Πρόεδρός της με την αριθ. 121/20.12 αναφορά 
του. 

5. Το αριθ. Α 2245/Δ.84/16.2.89 έγγραφο του ΥΠΕΘΟ Δ/νση 

Τιμών και Εισοδημάτων, αποφασίζουμε: 

Αποδεχόμαστε την αριθ. 24/19.12.88 πρόταση της Επιτροπής 
Ρύθμισης Φορτ/σεων Λιμένα Χίου και εγκρίνουμε την παράταση ισχύος 
για ένα έτος, δηλ. μέχρι 31.12.89 των παρακάτω κοινών αποφάσεών 
μας: 

α) Της αριθ. 60757/3840/69 ΤΕΝ 49032/2/69 «περί παρατά- 
σεως επιβληθέντος ποσοστού λόγω διαφεύγουσας αμοιβής των φορτ/ 
τών λιμένα Χίου εκ της δρομολογήσεως οχηματαγωγού γραμμής Πει¬ 
ραιώς - Χίου - Μυτιλήνης κ.λπ.» όπως τροποποιήθηκε με την αριθ. 
113/813/73 ΤΕΝ 49032/7/73 όμοια και παρατάθηκε μεταγενέ¬ 
στερα. 

β) Της αριθ. 110950/6891/ΤΕΝ 49032/2/70 «περί καθορισμού 
ποσοστού αμοιβής φορτ/τών λιμένα Χίου λόγω διαφεύγουσας εργασίας 
φορτ/σεως φιαλών υγραερίου» όπως τροποποιήθηκε με την αριθ. 
2981/275/73 - ΤΕΝ 49032/2/73 όμοια και παρατάθηκε μεταγενέ¬ 
στερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1989 

.01 ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ . · ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΜΩΡΑΛΗΣ ΑΝΤΩΝΙΟΣ ΝΤΕΝΤΙΔΑΚΗΣ 

Αριθ. 11696 (3) 

Παράταση ισχύος κοινών ΐπ'ουργικών Αποφάσεων για διαφεύγουσα ερ¬ 
γασίας φορτ/κών λιμένα Σύρου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 σε συνδυασμό με τις 
διατάξεις της παρ. 3 του άρθρου 3 του ΑΝ 381/86. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Το Π.Δ. 567/1988 «περί διορισμού Υπουργών,- Αναπληρωτών 
Υπουργών και Υφυπουργών» και την 98130/88 απόφαση Πρωθυ¬ 
πουργού και Υπουργού Εργασίας «περί ανάθεσης αρμοδιοτήτων στον 
Υφυπουργό Εργασίας». 

4. Το αριθ. 488/13.10.88 πρακτικό συνεδρίασης της ΕΡΦΛΞ Σύ¬ 
ρου σχετικά με την παράταση ισχύος κοινών Υπουργικών Αποφάσεων 
που αφορούν διαφεύγουσα εργασία. 

5. Το αριθ. Α.158/Δ7/14.2.89 έγγραφο του ΥΠΕΘΟ Δ/νση Τι¬ 
μών και Εισοδημάτων, αποφασίζουμε: 

Αποδεχόμαστε την αριθ. 488/13.10.88 πρόταση της Επιτροπής 
Ρυθμίσεως Φορτ/σεων Λιμένα ξηράς Σύρου και εγκρίνουμε: 

α) Την παράταση της ισχύος για ένα χρόνο δηλ. μέχρι 31.12.89 της 
αριθ. 38647/2532/65 απόφασής μας «περί καθορισμού ποσοστού 
λόγω διαφεύγουσας εργασίας και αμοιηβής των φορτ/τών λιμένα Σύ¬ 
ρου „κατά τις εκφορτώσεις υγρών καυσίμων με μηχανικά μέσα εκ του 
πλωτού σταθμού υγρών καυσίμων της ΔΕΗ» όπως τροποποιήθηκε με 
την αριθ. 15348/910/78 όμοια και παρατάθηκε μεταγενέστερα. 

β) Την παράταση της ισχύος για ένα χρόνο δηλ. μέχρι 31.12.89 της 
αριθ. 45716/3921/66 απόφασή μας «περί καθορισμού ποσοστού 
λόγω διαφεύγουσας εργασίας και αμοιβής των φορτ/τών λιμένα Σύρου 
σε περιπτώσεις φορτ/σης υγρών καυσίμων με μηχανικά μέσα» όπως 
τροποποιήθηκε με την αριθ. 15348/910/78 όμοια και παρατάθηκε 
μεταγενέστερα. , 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1989 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΜΩΡΑΛΗΣ ΑΝΤΩΝΙΟΣ ΝΤΕΝΤΙΔΑΚΗΣ 


Αριθ. 30693 (4) 

Καταβολή μέρους των δεδουλευμένων αποδοχών στους μισθωτούς της 
επιχ/σης ΜΕΤΑΛΛΟΥΡΓΙΚΗ - ΧΑΛΥΨ ΑΒΝΕ που έκαναν επί¬ 
σχεση εργασίας. 

• Τ * 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. 1203/89 γνωμοδότηση του Δ.Σ. του ΟΑΕΔ (αριθμ. 
συνεδρίασής 16/28.3.89) που μας υποβλήθηκε με το αριθμ. 109440/ 
29.3.89 έγγραφο του. Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ, αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 631 
μισθωτούς της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ που. 
έκαναν επίσχεση εργασίας μέρους των δεδουλευμένων αποδοχών τους 
και μέχρι πενήντα χιλιάδες (50.000) δρχ. συνολικού ύψους τριάντα 
ενός εκατομμυρίων πεντακοσίων πενήντα χιλιάδων δρχ. 
(31.550.000). 

Η απόφαση αυτή που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 29 Μαρτίου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 

Αριθ. 30659 (5) 

Ειδικό εποχιακό βοήθημα προς'ομοειδείς επαγ/κές κατηγορίες (εκτός 
των οικοδόμων) και ειδικό βοήθημα προς μεμονωμένους ασφαλι¬ 
σμένους. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 2961/54 «περί συστάσεως Οργανισμού 
Απασχολήσεως και Ασφαλίσεως Ανεργίας» όπως τροποποιήθηκε αργό- 
τερα. 

2. Τις διατάξεις του Ν.Δ. 212/69 «περί Οργανώσεως και Διοική- 
σεως του Οργανισμού Απασχολήσεως Εργατικού Δυναμικού». 

3. Τις διατάξεις του άρθρου 22 του Ν. 1836/89 «Προώθηση της 
Απασχόλησης και της Επαγγελματικής Κατάρτισης και άλλες διατά- 
ξεις». 

4. Την αριθ. 1113/89 απόφαση του Δ.Σ. του ΟΑΕΔ (αριθ. συνεδρία¬ 
σης 15/23.3.89) που μας υποβλήθηκε με το αριθ. 108808/89 έγ¬ 
γραφο του Οργανισμού, αποφασίζουμε: 

Καθορίζουμε, τη διαδικασία, το ύψος, τις προϋποθέσεις καταβολής 
κ.λπ. ειδικού εποχιακού βοηθήματος προς τις παρακάτω ομοειδείς 
επαγγελματικές κατηγορίες, που υπάγονται στην υποχρεωτική ασφά¬ 
λιση του ΙΚΑ, καθώς και του ειδικού βοηθήματος, προς ασφαλισμένους, 
που δεν συγκεντρώνουν τις προϋποθέσεις τακτικής επιδότησης, ως 
εξής: 

1. Δασεργάτες, ρητινοσυλλέκτες, καπνεργάτες, μουσικοί - μέλη, των 
οικείων επαγγελματικών σωματείων, κεραμοποιοί, πλινθοποιοί, αγ¬ 
γειοπλάστες, μισθωτοί ναυπηγοεπισκευαστικής ζώνης και υποδηματερ- 
γάτες, που παρέχουν την εργασία του στα όρια της χώρας, δικαιούνται 
από τον ΟΑΕΔ το προβλεπόμενο από την παρ. 1 του άρθ. 22 του Ν. 
1836/89 «ειδικό εποχιακό βοήθημα», σύμφωνα με όσα ορίζονται ειδι¬ 
κότερα παρακάτω: 

Α. Οι δικαιούχοι του βοηθήματος πρέπει: 

α. Να έχουν πραγματοποιήσει κατά το ημερολογιακό έτος που προη¬ 
γείται της καταβολής του βοηθήματος από 50 έως 100 ημερομίσθια σε 
εργασίες του οικείου επαγγελματικού κλάδου. 

β. Τα ημερομίσθια που έχουν τυχόν πραγματοποιήσει σε άλλους κλά¬ 
δους κατά το ημερολογιακό έτος που προηγείται της καταβολής, να μην 
είναι περισσότερα απ’ αυτά που πραγματοποίησαν στον επαγγελματικό 
κλάδο ως μέλη του οποίου ζητούν το βοήθημα. 

γ. Το σύνολο των ημερομισθίων που έχουν πραγματοποιήσει κατά το 

ημερολογιακό έτος που προηγείται της καταβολής του βοηθήματος, να 
μην υπερβαίνει τα 240. 

δ. Να έχουν συμπληρώσει για την πρώτη καταβολή του βοηθήματος 
το 15ο έτος της ηλικίας τους, κατά το ημερολογιακό έτος που προηγεί¬ 
ται της καταβολής αυτού. Το όριο αυτό αυξάνεται κατά ένα έτος σε κα¬ 
θένα από τα επόμενα χρόνια, μέχρι την συμπληρώση του 18ου έτους. 

ε. Να μην συγκεντρώνουν προϋποθέσεις τακτικής επιδότησης κατά 
το χρόνο καταβολής του βοηθήματος. 

Β. Το χρονικό διάστημα του κεφ. I. παρ. Α περ. α' επιμηκύνεται ανά¬ 
λογα με το χρόνο κατά το οποίο ο αϊτών το βοήθημα ήταν ασθενής ή 
εκπλήρωνε στρατιωτικές υποχρεώσεις. Η επιμήκυνση αναφέρεται στο 
αμέσως προηγούμενο ημερολογιακό έτος. Η ασθένεια αποδεικνύεται 
από το βιβλιάριο υγείας του ΙΚΑ, ενώ η στράτευση από έγγραφο της οι¬ 
κείας Αρχής. 

Γ. Το ύψος του βοηθήματος είναι ίσο με το τριακονταπενταπλάσιο 
του 70% του ημερομισθίου του ανειδίκευτου εργάτη που ισχύει κατά το 
χρόνο έναρξης καταβολής του βοηθήματος προκειμένου για καπνεργά¬ 
τες, κεραμοποιούς, πλινθοποιούς, αγγειοπλάστες, μισθωτούς ναυπηγο- 
επισκευαστικής ζώνης και όσο με το εικοσιπενταπλάσιο του 70% του 
ημερομισθίου του ανειδίκευτου εργάτη, που ισχύει κατά το χρόνο έναρ¬ 
ξης καταβολής του βοηθήματος, για τις υπόλοιπες κατηγορίες της παρ. 
1 της απόφασης αυτής. 

Δ. Στερούνται το βοήθημα του έτους στο οποίο περιλαμβάνεται το με¬ 
γαλύτερο διάστημα της εκπαίδευσής τους, τα άτομα των επαγγελματι¬ 
κών κατηγοριών της παρ. 1, που συμμετέχουν σε προγράμματα επαγ¬ 
γελματικής κατάρτισης του ΟΑΕΔ και λαμβάνουν εκπαιδευτικό επί¬ 
δομα. 

II. Χειριστές εκσκαπτικών, ανυψωτικών, οδοποιητικών και γεωτρη- 
τικών μηχανημάτων, που παρέχουν την εργασία τους στα όρια της χώ¬ 
ρας, δικαιούνται από τον ΟΑΕΔ το ειδικό εποχιακό βοήθημα, εφόσον 
έχουν πραγματοποιήσει κατά το ημερολογιακό έτος που προηγείται της 
καταβολής του βοηθήματος από 70 έως 150 ημερομίσθια σε εργασίες 
του κλάδου τους. 

Το ύψος του βοηθήματος είναι ίσο με εικοσιπενταπλάσιο του 70% 
του ημερομισθίου του ανειδίκευτου εργάτη, που ισχύει κατά το χρόνο 
έναρξης καταβολής του βοηθήματος. Κατά τα λοιπά ισχύουν όσα καθο¬ 
ρίζονται στην απόφαση αυτή για τις επαγγελματικές κατηγορίες του 
κεφ. I. 

III. Ηθοποιοί, τεχνικοί κινηματογράφου και τηλεόρασης, χειριστές 
και βοηθοί.χειριστών κινηματογράφου, ελεγκτές κινηματογράφου και 
θεάτρου, ταμίες κινηματογράφου και θεάτρου, που παρέχουν την εργα¬ 
σία τους στα όρια της χώρας, δικαιούνται από τον ΟΑΕΔ το ειδικό επο¬ 
χιακό βοήθημα, εφόσον έχουν πραγματοποιήσει κατά το ημερολογιακό 
έτος που προηγείται της καταβολής του βοηθήματος από 50 έως 150 
ημερομίσθια σε εργασίες του οικείου κλάδου. 

Με'τον ίδιο αριθμό ημερομισθίων δικαιούνται το βοήθημα οι σμυρι¬ 
δεργάτες που κατοικούν στη Νάξο, όπως αυτό βεβαιώνεται από την οι¬ 
κεία Αρχή. 

Το ύψος του βοηθήματος προσδιορίζεται σύμφωνα με τα οριζόμενα 
στο κεφαλ. II. Κατά τα λοιπά ισχύουν όσα καθορίζονται στην απόφαση 
αυτή για τις επαγγελματικές κατηγορίες του κεφαλ. I. 

IV. Μισθωτοί τουριστικών και επισιτιστικών επαγγελμάτων που πα¬ 
ρέχουν την εργασία τους στα όρια της χώρας, δικαιούνται από τον 
ΟΑΕΔ ειδικό εποχιακό βοήθημα, εφόσον έχουν πραγματοποιήσει κατά 
το ημερολογιακό έτος που προηγείται της καταβολής του βοηθήματος 
75 τουλάχιστον ημερομίσθια και όχι περισσότερα από 50 ημερομίσθια 
κατά τη χρονική περίοδο από 1 Οκτωβρίου έως 31 Δεκεμβρίου του 
προηγούμενου της καταβολής ημερολογιακού έτους. Το ύψος του βοη¬ 
θήματος προσδιορίζεται σύμφωνα με τα οριζόμενα στο κεφ. II. Κατά τα 
λοιπά ισχύουν όσα καθορίζονται στην απόφαση αυτή για τις επαγγελμα¬ 
τικές κατηγορίες του κεφ. I. 

V. Το ειδικό βοήθημα, που προβλέπει η παρ. 6 του άρθ. 22 του Ν. 
1836/89, δικαιούνται οι ασφαλισμένοι που παραμένουν άνεργοι κατά 
την ημερομηνία καταβολής του βοηθήματος, εφόσον συγκεντρώνουν τις 
παρακάτω προϋποθέσεις. 

Α. Παραμένουν άνεργοι επί δύο μήνες μετά τη λήξη του ειδικού επι¬ 
δόματος, που προβλέπει η παρ. 5 του άρθ. 6 του Ν. 1545/85. 

Β. Ή δε συγκεντρώνουν τις προϋποθέσεις τακτικής επιδότησης, πα¬ 
ραμένουν άνεργοι επί τρεις μήνες και έχουν πραγματοποιήσει στην 
ασφάλιση ανεργίας εξήντα (60) τουλάχιστον ημέρες εργασίας στο έτος 
που προηγείται της έναρξης του τριμήνου. Για την πρώτη εφαρμογή της 
απόφασης αυτής που θεωρείται ότι περιλαμβάνει διάστημα εξ μηνών 
υπολογιζόμενο από την έναρξη της ισχύος της, δικαιούχοι της κατηγο¬ 


ρίας αυτής, θεωρούνται οι ασφαλισμένοι που δεν συγκεντρώνουν τις 
προϋποθέσεις τακτικής επιδότησης ανεργίας και συντρέχουν εξαιρετικοί 
λόγοι για την καταβολή του βοηθήματος. 

Γ. Ή δε δικαιούνται τακτική επιδότηση, επειδή δεν έχουν τις απαι- 
τούμενες προϋποθέσεις, σε περίπτωση διακοπής των εργασιών της 
επιχ/αης - εκμετάλλευσης και αδυναμίας για οποιοδήποτε λόγο καταγ¬ 
γελίας της σχέσης εργασίας από τον εργοδότη, ή σε περίπτωση άσκησης 
από το μισθωτό του δικαιώματος της επίσχεσης εργασίας (άρθρ. 325 
Α.Κ.). 

Δ. Ή εξέτισαν ποινή στερητική της ελευθέριας και έχουν πραγματο¬ 
ποιήσει στην ασφάλιση της ανεργίας εξήντα τουλάχιστον ημέρες εργα¬ 
σίας στην πενταετία που προηγείται της έναρξης έκτισης της ποινής. Για 
την πρώτη εφαρμογή της απόφασης αυτής, που θεωρείται ότι περιλαμ¬ 
βάνει το διάστημα που καθορίζεται στην παρ. Β του κεφ. V δεν απαιτεί¬ 
ται η προϋπόθεση της πραγματοποίησης των εξήντα ημερομισθίων. 

Δε δικαιούνται το βοήθημα της παραγράφου αυτής: 

α. Τα άτομα που εξέτισαν ποινή στερητική της ελευθερίας μικρότερη 
των δύο μηνών. 

β. Τα άτομα των οποίων διακόπηκε η έκτιση της ποινής με τον όρο 
της καταβολής χρηματικής εγγύησης. 

γ. Τα άτομα για τα οποία έχουν αρνητική εισήγηση της κοινωνικής 
λειτουργού των φυλακών, ή του Διευθυντή των φυλακών, εφόσον δεν 
υπάρχει σ’ αυτές Κοινωνική Υπηρεσία. 

δ. Οι σύμφωνα με το άρθρ. 88 και 90 του Ποινικού Κώδικα υπότρο- 
ποποι και καθ’ έξιν εγκληματίες, αντίστοιχα. 

VI. Για την καταβολή του ειδικού βοηθήματος απαιτείται επιπλέον: 

Α. Το ετήσιο καθαρό οικογενειακό εισόδημα του ασφαλισμένου να 

μην υπερβαίνει το ποσό των 1.000.000 δρχ., όπως αυτό αποδεικνύεται 
από έγγραφο της οικείας οικονομικής εφορίας, το οποίο αναφέρεται στα 
πλέον πρόσφατα διαθέσιμα στοιχεία. Το ποσό αυτό αυξάνεται κατά 
100.000 δρχ. κάθε ημερολογιακό έτος μετά την έκδοση της απόφασης 
αυτής. 

Η προϋπόθεση της παρ. αυτής δεν απαιτείται για την πρώτη εφαρ¬ 
μογή της απόφασης, που θεωρείται ότι περιλαμβάνει το διάστημα που 
καθορίζεται στην παρ. Β του κεφ. V. 

Β. Στην περίπτωση των παρ. Α και Β του κεφ. V ο ασφαλισμένος να 
έχει τεθεί, σε όλο το καθοριζόμενο σ’ αυτές χρονικό διάστημα, στη διά¬ 
θεση της αρμόδιας Υπηρεσίας Απασχόλησης του ΟΑΕΔ. 

VII. Ο ασφαλισμένος μπορεί να λάβει το ειδικό βοήθημα μέχρι και 
τρεις φορές μέσα στο αυτό ημερολογιακό έτος. Στην περίπτωση που ο 
ασφαλισμένος συγκεντρώνει τις προϋποθέσεις για την καταβολή του ει¬ 
δικού βοηθήματος περισσότερες από μία φορές στο αυτό ημερολογιακό 
έτος, η προϋπόθεση των εξήντα ημερομισθίων που θέτει η παράγ. Β του 
κεφ. V, απαιτείται μόνο για την πρώτη καταβολή του βοηθήματος. 

VIII. Δε δικαιούνται το ειδικό βοήθημα όσοι υπάγονται στις κατηγο¬ 
ρίες των ασφαλισμένων που καθορίζει η παρ. 1 του άρθρ. 22 του Ν. 
1836/89. 

IX. Το ύψος του βοηθήματος προσδιορίζεται ως εξής: 

Α. Για τους δικαιούχους της παρ. Α του κεφ. V, ίσο προς το μηνιαίο 
ποσό του ειδικού επιδόματος που έπαιρναν. 

Β. Για τους δικαιούχους των παραγρ. Β και Δ του κεφ. V ίσο προς το 
δεκαπενταπλάσιο του βασικού επιδόματος ανεργίας, που ισχύει κατά 
την ημερομηνία υποβολής της αίτησης για τη χορήγηση του βοηθήμα- 
τος. 

Γ. Για τους δικαιούχους της παρ. Γ του Κεφαλ. V ίσο προς το εικοσα- 
πλάσιο του βασικού επιδόματος ανεργίας, που ισχύει κατά την ημερο¬ 
μηνία διακοπής των εργασιών της επιχ/σης-εκμετάλλευσης, ή την 
έναρξη της άσκησης του δικαιώματος της επίσχεσης εργασίας. 

Δ. Το ποσό του βοηθήματος προσαυξάνεται κατά 10% για κάθε προ- 
στατευόμενο μέλος του αιτούντος, το οποίο αναγνωρίζεται ως τέτοιο 
από τον οικείο ασφαλιστικό φορέα ασθένειας, ή προκύπτει από έγγραφο 
Δημόσιας, Δημοτικής ή Κοινοτικής Αρχής και την υποβολή υπεύθυνης 
δήλωσης του αιτούντος την προσαύξηση. 

X. 1. Το ειδικό βοήθημα καταβάλλεται με απόφαση του Διευθυντή 
της αρμόδιας Υπηρεσίας παροχών του ΟΑΕΔ ύστερα από αίτηση του 
ενδιαφερόμενον, η οποία υποβάλλεται στην Υπηρεσία παροχών του τό¬ 
που κατοικίας του, μέσα σε δύο μήνες. 

Α. Από τη λήξη του χρονικού διαστήματος που καθορίζει η παρ. Α 
του κεφ. V. 

Β. Ή από τη διακοπή των εργασιών της επιχείρησης- 
εκμετάλλευσης, ή από την έναρξη άσκησης του δικαιώματος της επί¬ 
σχεσης εργασίας. 

Γ. Ή από τη λήξη της ποινής. > 

Ψ 2. Για την πρώτη εφαρμογή της απόφασης αυτής που θεωρείται ότι 
περιλαμβάνει το διάστημα που καθορίζεται στην παρ. Β του κεφαλ. V 
απαιτείται για την καταβολή του βοηθήματος στους ασφαλισμένους της 
προαναφερόμενης παραγράφου η σύμφωνη γνώμη του Διοικητικού 
Συμβουλίου του ΟΑΕΔ. 

XI. Η ισχύς της απόφασης αυτής αρχίζει από την ημερομηνία δημο¬ 
σίευσης στην Εφημερίδα της κυβέρνησης του Ν. 1836/89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-♦_ 

Αριθ. Α3β/οικ. 4788 (6) 

Τροποποίηση και συμπλήρωση της Α3β/οικ.19300/7.11.86 απόφα¬ 
σης «αναμόρφωση του οργανισμού του Γεν. Νοσ. Άργους» (ΦΕΚ 
895/Βν2/22.12.86) όπως τροποποιήθηκε με την Α3β/2915/ 
8.6.88 απόφαση (ΦΕΚ 401/Β/15.6.88). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ/τος 87/86 «Ενιαίο πλαίσιο οργάνωσης 
των Νοσ/μείων» (ΦΕΚ 32/Α/86). 

3. Τις αριθμ. 6/87 και 11/88 αποφάσεις του Διοικητικού Συμβου¬ 
λίου του Νομ. Γεν. Νοσ. Άργους, αποφασίζουμε: 

Άρθρο 1 

Η αριθμ. Α3β/οικ. 19300/7.11.86 απόφαση αναμόρφωση του ορ¬ 
γανισμού του Γεν. Νοσ. Άργους (ΦΕΚ 895/Β/22.12.86) και τροπο¬ 
ποιήθηκε με την Α3β/2915/8.6.88 απόφαση (ΦΕΚ 401/Β/88) τρο¬ 
ποποιείται και συμπληρώνεται όπως παρακάτω: 

Άρθρο 2 

Το άρθρο 5 αντικαθίσταται όπως παρακάτω: 

Άρθρο 5 

Δύναμη κρεββατιών 

Η συνολική δύναμη του Νοσοκομείου ορίζεται σε εκατόν είκοσι (120) 
κρεββάτια. 

Άρθρο 3 

Το άρθρο 2 αντικαθίσταται όπως παρακάτω: 

«Άρθρο 2 

Το άρθρο 11 (αντικαθίσταται όπως παρακάτω: 

Άρθρο 11 

Στελέχωση Ιατρικής Υπηρεσίας 
Η Ιατρική Υπηρεσία στελεχώνεται: 

α) Από γιατρούς που κατέχουν θέσεις κλάδου γιατρών Ε.Σ.Υ. που 
συνιστώνται, σύμφωνα με τις διατάξεις του άρθρου 25 του Ν. 1397/ 
83, στον κλάδο γιατρών Ε.Σ.Υ. του Υπουργείου Υγείας, Πρόνοιας και 
Κοινωνικών Ασφαλίσεων και κατανέμονται στο Νοσοκομείο αυτό. 

β) Από ειδικευόμενους γιατρούς, που τοποθετούνται σε θέσεις ειδι- 
κευομένων γιατρών, που έχουν συσταθεί με οποιοδήποτε τρόπο μέχρι 
την δημοσίευση της απόφασης αυτής ή που συνιστώνται σύμφωνα με τις 
διατάξεις που ισχύουν κάθε φορά. 

γ) Από άλλους επιστήμονες που προσφέρουν συναφείς υπηρεσίες με το 
έργο της Ιατρικής Υπηρεσίας, των παρακάτω κατά κατηγορία κλάδων, 
σε καθένα από τους οποίους συνιστώνται οι αντίστοιχα οριζόμενες θέ¬ 
σεις: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΒΙΟΧΗΜΙΚΩΝ ΧΗΜΙΚΩΝ 
Μία (1) θέση 

ΚΛΑΔΟΣ ΠΕ ΒΙΟΛΟΓΩΝ 
Δύο (2) θέσεις 

ΚΛΑΔΟΣ ΠΕ ΦΑΡΜΑΚΟΠΟΙΩΝ 


Δύο (2) θέσεις 

δ) Από προσωπικό των παρακάτω κατά κατηγορία κλάδων, σε κα¬ 
θένα από τους οποίους συνιστώνται οι αντίστοιχα οριζόμενες θέσεις: 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Δύο (2) θέσεις 

Άρθρο 4 

Το άρθρο 13 αντικαθίσταται όπως παρακάτω: 

«Άρθρο 13 

Στελέχωση Διοικητικής Υπηρεσίας 

Η διοικητική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

Α' ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 
Δύο (2) θέσεις 

ΚΛΑΔΟΣ ΠΕ ΔΙΑΙΤΟΛΟΓΩΝ 
Μία (1) θέση 

ΚΛΑΔΟΣ ΠΕ ΠΛΗΡΟΦΟΡΙΚΗΣ 

Μία (1) θέση 

Β' ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΦΥΣΙΚΟΘΕΡΑΠΕΥΤΩΝ 

Δύο (2) θέσεις 

ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Δύο (2) θέσεις 

ΚΛΑΔΟΣ ΤΕ ΡΑΔΙΟΛΟΓΙΑΣ ΑΚΤΙΝΟΛΟΓΙΑΣ (χειριστών εμφα- 
νιστών) 

Πέντε (5) θέσεις 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟΓΩΝ) 
Έξι (6) θέσεις 

ΚΛΑΔΟΣ ΤΕ ΔΙΟΙΚΗΣΗΣ ΝΟΣΟΚΟΜΕΙΩΝ 
Δύο (2) θέσεις 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Δύο (2) θέσεις 

Οι θέσεις του κλάδου αυτού κατανέμονται στις ειδικότητες: 

- Ηλεκτρονικών-Τεχνικών: Μία (1) θέση 

- Υπομηχανικών: Μία (1) θέση 
Γ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 
Είκοσι μία (21) θέσεις 
ΚΛΑΔΟΣ ΔΕ ΠΡΟΣΩΠΙΚΟΥ Η/Υ 
Μία (1) θέση 

ΚΛΑΔΟΣ ΔΕ ΜΑΓΕΙΡΩΝ 
Τρεις (3) θέσεις 
ΚΛΑΔΟΣ ΔΕ ΤΕΧΝΙΚΟΣ 
Δώδεκα (12) θέσεις 

Ο κλάδος αυτός περιλαμβάνει τις ειδικότητες: Ηλεκτρολόγων, Θερ¬ 
μαστών, Υδραυλικών. Ελαιοχρωματιστών - Υδροχρωματιστών, Απο- 
λυμαντών Κλιβανιστών, Κοπτριών - Ραπτριών - Γαζωτριών και Οδη¬ 
γών αυτοκινήτων. 

Το 1/2 των θέσεων αυτών κίχτανέμεται στις ειδικότητες 

- Ηλεκτρολόγων: Μία (1) θέση 

- Θερμαστών: Μία (1) θέση 

- Υδραυλικών: Μία (1) θέση 

- Απολυμαντών-Κλιβανιστών: Μία (1) θέση 

- Κοπτριών-ραπτριών-Γαζωτριών: Μία (1) θέση 

- Οδηγών αυτοκινήτων: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΔΕ ΤΗΛΕΦΩΝΗΤΩΝ 
Τέσσερις (4) θέσεις 
ΚΛΑΔΟΣ ΔΕ ΚΗΠΟΥΡΩΝ 
Μία (1) θέση 

ΚΛΑΔΟΣ ΔΕ ΠΑΡΑΣΚΕΥΑΣΤΩΝ 
Δώδεκα (12) θέσεις 

ΚΛΑΔΟΣ ΔΕ ΧΕΙΡΙΣΤΩΝ ΕΜΦΑΝΙΣΤΩΝ 

Οκτώ (8) θέσεις 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ 
Δύο (2) θέσεις 
Δ' ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Τέσσερις (4) θέσεις 

Ο κλάδος αυτός περιλαμβάνει τις ειδικότητες: Κλητήρων και Θυρω¬ 
ρών. Το 1 /2 των θέσεων του κλάδου αυτού κατανέμεται στις ειδικότη- 

τες: Τ . . 

Κλητήρων: Μία (1) θέση * 

Θυρωρών: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Δώδεκα (12) θέσεις 

Ο κλάδος αυτός περιλαμβάνει τις ειδικότητες: Βοηθών μαγείρων, 
Τραπεζοκόμων και Λαντζέρηδων. Το 1/2 των θέσεων του κλάδου αυ¬ 
τού κατανέμεται στις ειδικότητες: 

- Βοηθών μαγείρων: Δύο (2) θέσεις 

- Τραπεζοκόμων: Τρεις (3) θέσεις 

- Λαντζέρηδων: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΦΥΛΑΚΩΝ ΝΥΚΤΟΦΥΛΑΚΩΝ 
Τέσσερις (4) θέσεις 
ΚΛΑΔΟΣ ΥΕ ΕΡΓΑΤΩΝ 
Δύο (2) θέσεις 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Είκοσι τέσσερις (24) θέσεις 

Ο κλάδος αυτός περιλαμβάνει τις ειδικότητες: Καθαριστών-τριών, 
Πλυντών-τριών και Σιδερωτών-τριών. Το 1/2 των θέσεων του κλάδου 
αυτού κατανέμεται στις ειδικότητες: 

- Σιδερωτών-τριών: Μία (1) θέση 
Καθαριστών-τριών: Εννέα (9) θέσεις 
Πλυντών-τριών: Δύο (2) θέσεις. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Ε' ΘΕΣΕΙΣ ΜΕ ΜΙΣΘΟ ΕΝΤΟΛΗΣ 
Μία (1) θέση Δικηγόρου 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μαρτίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- 

Αριθ. Α3β/οικ. 5122 ' (7) 

Μεταφορά θέσεων ειδικευομένων γιατρών για την ειδικότητα της Δερ¬ 
ματολογίας από το Περ. Γεν. Νοσ. Πατρών «ΑΓΙΟΣ ΑΝΔΡΕΑΣ» 
στο Παν. Περ. Γεν. Νοσ. Πατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝ. & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1579/85 «Ρυθμίσεις 
για την εφαρμογή και ανάπτυξη του ΕΣΥ κ.λπ.» (ΦΕΚ 217/Α/85). 

2. Την αρ. Α3β/οικ. 12914/31.8.1988 κοινή απόφαση (ΦΕΚ 
638/Β/88) με την οποία μεταφέρεται η Δερματολογική Πανεπιστη¬ 
μιακή Κλινική από το Περ ν Γεν. Νοσ. Πατρών «ΑΓΙΟΣ ΑΝΔΡΕΑΣ» στο 
Περ. Παν. Γεν. Νοσ. Πατρών και συνεπώς καταργείται η κλινική αυτή 
στο Περ. Γεν. Νοσ. Πατρών «ΑΓ. ΑΝΔΡΕΑΣ», αποφασίζουμε: 

1. Οι έξι (6) θέσεις ειδικευομένων γιατρών για την ειδικότητα της 
Δερματολογίας που έχουν συσταθεί με την Α3β/10536/87 κοινή από¬ 
φαση (ΦΕΚ 390/Β/87) στο Περ. Γεν. Νοσ. Πατρών «ΑΓΙΟΣ ΑΝ¬ 
ΔΡΕΑΣ» μεταφέρονται και προστίθενται στον οργανισμό του Περιφε¬ 
ρειακού Παν/κού Γενικού Νοσοκομείου Πατρών. 

2. Οι γιατροί που έχουν διοριστεί και ειδικεύονται στις παραπάνω θέ¬ 
σεις, συνεχίζουν την ειδίκευσή τους στο Περιφερειακό Πανεπιστημιακό 
Γενικό Νοσοκομείο Πατρών. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

1 Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

Αριθ. Α3β/οικ. 4789 (8) 

Μεταφορά θέσεων ειδικευομένων γιατρών για την ειδικότητα της παι¬ 
διατρικής από το Περιφερειακό Γενικό Νοσοκομείο Πατρών «Ο 

ΑΓΙΟΣ ΑΝΔΡΕΑΣ» στο Πανεπιστημιακό Περ/κό Γεν. Νοσ/μείθ; 

Πατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1579/85 «Ρυθμίσεις 
για την εφαρμογή και ανάπτυξη του Ε.Σ.Υ. κλπ» (ΦΕΚ 217/Α/85). 

2. Την αρ. Α3β/οικ. 10638/19.7.1988 κοινή απόφαση (ΦΕΚ 
515/Β/88), με την οποία μεταφέρεται η Πανεπιστημιακή Παιδιατρική 
Κλινική από το Περ. Γεν. Νοσ. Πατρών «ΑΓΙΟΣ ΑΝΔΡΕΑΣ» στο Παν. 
Περ. Γεν. Νοσ/μείο Πατρών και συνεπώς καταργείται η κλινική αυτή 
στο Περ. Γεν. Νοσ. Πατρών «ΑΓΙΟΣ ΑΝΔΡΕΑΣ», αποφασίζουμε: 

1. Οι δέκα έξι (16) θέσεις ειδικευομένων γιατρών για την ειδικότητά 
της παιδιατρικής που έχουν συσταθεί με το Π.Δ/γμα 87/81 (ΦΕΚ 53/ 
Α/81) και τις α) Α3β/12138/82 (ΦΕΚ 263/Β/83) και β) Α3β/ 
9574/83 κοινές αποφάσεις στο Περ. Γεν. Νοσ. Πατρών «ΑΓΙΟΣ ΑΝ¬ 
ΔΡΕΑΣ» μεταφέρονται και προστίθενται στον οργανισμό του Περιφε¬ 
ρειακού Παν/κού Γεν. Νοσ/μείου Πατρών. 

2. Οι γιατροί που έχουν διοριστεί και ειδικεύονται στις παραπάνω θέ¬ 
σεις, συνεχίζουν την ειδίκευσή τους στο Περιφερειακό Πανεπιστημιακό 
Γενικό Νοσοκομείο Πατρών. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 20 Μαρτίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦-- 

Αριθ. Α3β/οικ. 4790 (9) 

Μεταφορά θέσεων ειδικευομένων γιατρών για την ειδικότητα της Νευ- 

ρολογίας, από το Περιφ. Γεν. Νοσ. Πατρών «ΑΓ. ΑΝΔΡΕΑΣ» στο 

Παν/κό Περ. Γεν. Νοσ/μείο. Πατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις τόυ άρθρου 3 παρ. 5 του Ν. 1579/85 «Ρυθμίσεις 
για την εφαρμογή και ανάπτυξη του Ε-Σ.Υ. κλπ.» (ΦΕΚ 217/Α/85). 

2. Την αρ. Α3β/οικ. 10638/19.7.1988 κοινή απόφαση (ΦΕΚ 
515/Β/88) με την οποία μεταφέρεται η Πανεπιστημιακή Νευρολογική 
Κλινική από το Περ. Γεν. Νοσ. Πατρών «Ο ΑΓΙΟΣ ΑΝΔΡΕΑΣ» στο 
Περ. Παν. Γεν. Νοσ. Πατρών και συνεπώς καταργείται η κλινική αυτή 
στο Περ. Γεν. Νοσ. Πατρών «ΑΓ. ΑΝΔΡΕΑΣ», αποφασίζουμε: 

Οι έξι (6) θέσεις ειδικευομένων γιατρών για την ειδικότητα της Νευ- 
ρολογίας, που έχουν συσταθεί με την αρ. Α3β/12138/82 κοινή από¬ 
φαση (ΦΕΚ 263/Β/83) στο Περ. Γεν. Νοσ/μείο Πατρών «ΑΓΙΟΣ ΑΝ¬ 
ΔΡΕΑΣ» μεταφέρονται και προστίθενται στον οργανισμό του Πανεπι¬ 
στημιακού Περ. Γεν. Νοσ. Πατρών. 

2. Οι γιατροί που έχουν διοριστεί και ειδικεύονται στις παραπάνω θέ¬ 
σεις, συνεχίζουν την ειδίκευσή τους στο Πανεπιστημιακό Περ. Γεν. Νοσ. 
Πατρών. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης· 

Αθήνα, 20 Μαρτίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

Αριθ. Δ2α/6958 


( 10 ) 


Έγκριση πρόσληψης προσωπικού στον Κ.Π.Σ. Βουκολιών Χανιών 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α') κωδικοποίηση σε ενιαίο κείμενο των διατάξεων της κείμενης νομο¬ 
θεσίας που αφορούν το προσωπικό με σχέση εργ. ιδιωτ. δικαίου του Δη¬ 
μοσίου, των Ο.Τ.Α. και λοιπών Ν.Π.Δ.Δ.». 

2. Την πράξη του Υπουργού Προεδρίας της Κυβέρνησης 213/ 

11.5.87. 

3. Τις επείγουσες ανάγκες του Κ.Π.Σ. Βουκολιών Χανιών που δεν 
μπορούν να καλυφθούν από το υπάρχον προσωπικό ή με απόσπαση. 

4. Το αριθμ. 829/23.2.89 τέλεξ του τμήματος Κοιν. Πρόνοιας Ν. 
Χανιών, αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στον Κ.Π.Σ. Βουκολιών Χανιών, σε ένα (1) άτομο για βοηθητικό προ¬ 
σωπικό μαγειρείου και εγκρίνουμε την αριθμ. 5/18.2.89 απόφαση του 
Δ/κού Συμβουλίου του Σταθμού για την πρόσληψη της Αντωνίας Λα- 
μπαρδάκη χήρας Στυλιανού βοηθητικού προσωπικού μαγειρείου, από 
27.2.89, μέχρι οκτώ (8) μήνες, με σχέση εργασίας ιδιωτ. δικαίου, για 
την αντιμετώπιση των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Μαρτίου 1989 

Ο ΥΠΟΥΡΓΟΙ 

ΑΠΟΣΤΟΛΟΣ ΚΑΚΛΑΜΑΙΜΗΣ 


Αριθ. Α2α/5845 


11) Σιγάλα Μαργαρίτας, Εργάτη Γενικών Καθηκόντων. 

12) Τσομώκου Αντιγόνης, Εργάτη Γενικών Καθηκόντων. 

Αθήνα, 9 Μαρτίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΙΜΗΣ 


Αριθ. Δ2α/5560 


( 12 ) 


(Π) 


Πρόσληψη προσωπικού στο Θερ/ριο Χρονιών Παθήσεων Εύβοιας 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

.Έχοντας υπόψη: 

1. Τις διατάξεις του άρθρου 59 του Π.Δ. 410/88 «Κωδικοποίηση σε 
ενιαίο κείμενο των διατάξεων της κείμενης Νομοθεσίας, που αφορούν το 
προσωπικό με σχέση εργασίας Ιδιωτικού Δικαίου του Δημοσίου, των 
Οργανισμών Τοπικής Αυτοδιοίκησης και των λοιπών Νομικών Προσώ¬ 
πων Δημοσίου Δικαίου». 

2. Την απόφαση του Υπουργού Προεδρίας της Κυβέρνησης αρ. 213/ 
87. 

3. Το έγγραφο του Θεραπευτηρίου Χρονιών Παθήσεων Εύβοιας 
αριθ. 101/20.1.89. 

4. Το έγγραφο της Δ/νση Ηλικιωμένων αριθ. Γ3/386/15.2.89. 

5. Τις επείγουσες ανάγκες του Θεραπευτηρίου Χρονιών Παθήσεων 
Εύβοιας, που δεν μπορούν να καλυφθούν από το υφιστάμενο προσωπικό 
ή με απόσπαση προσωπικού από άλλες δημόσιες υπηρεσίες, αποφασί¬ 
ζουμε: 

I. Ορίζουμε τον αριθμό του αναγκαιούντος προσωπικού για πρόσ¬ 
ληψη στο Θεραπευτήριο Χρονιών Παθήσεων Εύβοιας σε: 

α) Έναν (1) Αποθηκάριο και 

β) Έντεκα (11) εργάτες Γενικών Καθηκόντων, με σχέση εργασίας 
Ιδιωτικού Δικαίου για χρονικό διάστημα μέχρι οκτώ (8) μήνες για την 
κάλυψη επειγουσών υπηρεσιακών αναγκών του Ιδρύματος και εγκρί¬ 
νουμε την απόφαση του Δ.Σ. του Θ.Χ. Παθήσεων Εύβοιας που λήφθηκε 
στην αριθ. 18/16.12.89 συνεδρίασή του για την πρόσληψη στο Θερα¬ 
πευτήριο Χρονιών Παθήσεων Εύβοιας, από 18.12.88 του παρακάτω 
προσωπικού με σχέση εργασίας Ιδιωτικού Δικαίου για χρονικό διά¬ 
στημα μέχρι οκτώ (8) μήνες, ως εξής: 

1) Αγγελέτου Φωτεινής, Αποθηκάριου. 

2) Κουρνοπούλου Πέτρου, Εργάτη Γενικών Καθηκόντων. 

3) Ζωή Ευαγγέλου, Εργάτη Γενικών Καθηκόντων. 

4) Λαθούρα Ασπασίας, Εργάτη Γενικών Καθηκόντων. 

5) Ζημπουλέρη Ελισάβετ, Εργάτη Γενικών Καθηκόντων. 

6) Κουρνοπούλου Ελένης, Εργάτη Γενικών Καθηκόντων. 

7) Μπιάλη Χαρίκλειας, Εργάτη Γενικών Καθηκόντων. 

8) Παπαγεωργίου Βασιλικής, Εργάτη Γενικών Καθηκόντων. 

9) Καλαϊτζόγλου Ελένη, Εργάτη Γενικών Καθηκόντων. 

10) Στέππα - Κανάτα Μαρίας, Εργάτη Γενικών Καθηκόντων. 


Προσωρινή πρόσληψη προσωπικού στον Κ.Π.Σ. Ν. Καυκάσου Φλώρι¬ 
νας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α·). 

2. Την Πράξη του Υπουργού Προεδρίας της Κυβέρνησης αριθ. 213/ 

11.5.87. 

3. Το πρακτικό της αριθ. 3/2.2.89 συνεδρίασης του Δ.Σ. του 

Κ.Π.Σ. Ν. Καυκάσου Φλώρινας. ι 

4. Το έγγραφο του σταθμού αριθ. 29/8.2.89. 

5. Τις επείγουσες και απρόβλεπτες ανάγκες. 

6. Το γεγονός ότι οι ανάγκες αυτές δεν μπορούν να καλυφθούν από το 
προσωπικό που υπηρετεί ή με απόσπαση, αποφασίζουμε: 

Ορίζουμε τον αριθμό του αναγκαιούντος προσωπικού για πρόσληψη 
στο Κρατικό Παιδικό Σταθμό Ν. Καυκάσου Φλώρινας σε μία (1) υπάλ¬ 
ληλο γενικών καθηκόντων και εγκρίνουμε την αριθ. 3/2.2.89 από¬ 
φαση του Δ/κού Συμβουλίου του σταθμού για τη προσωρινή πρόσληψη 
της Μαρίας Κεβρεκίδου, από ανάληψης υπηρεσίας και για χορνικό διά¬ 
στημα μέχρι οκτώ (8) μήνες, με σχέση εργασίας Ιδιωτικού Δικαίου για 
την αντιμετώπιση επειγουσών υπηρεσιακών αναγκών και τον όρο να 
υπάρχει σχετική πίστωση στο προϋπολογισμό του σταθμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Μαρτίου 1989 

ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΙΜΗΣ 


Αριθ. Δ2α/5609 


(13) 


Προσωρινή πρόσληψη προσωπικού στον Κ.Π.Σ. Αμπελοκήπων Θεσ/ 

νίκης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α·). 

2. Την Πράξη του Υπουργού Προεδρίας της Κυβέρνησης αριθ. 213/ 

11.5.87. 

3. Το πρακτικό της αριθ. 24/28.12.88 συνεδρίασης του Δ.Σ. του 
Κ.Π.Σ. Αμπελοκήπων Θεσ/κης 

4. Το έγγραφο του σταθμού αριθ. 3/16.1.89. 

5. Τις επείγουσες και απρόβλεπτες ανάγκες. 

6. Το γεγονός ότι οι ανάγκες αυτές δεν μπορούν να καλυφθούν από το 
προσωπικό που υπηρετεί ή με απόσπαση, αποφασίζουμε: 

Ορίζουμε τον αριθμό του αναγκαιούντος προσωπικού για πρόσληψη 
στο Κρατικό Παιδικό Σταθμό Αμπελοκήπων Θεσ/νίκης σε μία (1) 
υπάλληλο βοηθητικού προσωπικού μαγειρείου και εγκρίνουμε την αριθ. 
24/28.12.88 απόφαση του Δ/κού Συμβουλίου του σταθμού για τη 
προσωρινή πρόσληψη της Αργυρώς Νέστωρός, από ανάληψη υπηρεσίας 
και για χρονικό διάστημα μέχρι οκτώ (8) μηνών, με σχέση εργασίας 
Ιδιωτικού Δικαίου για την αντιμετώπιση επειγουσών υπηρεσιακών ανα¬ 
γκών και τον όρο να υπάρχει σχετική πίστωση στο προϋπολογισμό του 
σταθμού. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Μαρτίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-φ- 

Αριθ. 1990 (14) 

Υπαγωγή της Εταιρείας ΜΕΤΑΛΛΟΥΡΓΙΚΗ ΧΑΛΥΨ Α.Β. κ Ν.Ε. 

στις ρυθμίσεις του Ν. 1386/83. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1386/83 «περί «ΟΡΓΑΝΙΣΜΟΥ ΟΙΚΟΝΟ¬ 
ΜΙΚΗΣ ΑΝΑΣΥΓΚΡΟΤΗΣΗΣ ΕΠΙΧΕΙΡΗΣΕΩΝ» Ο.Ο.ΑΕ. (ΦΕΚ 
107/Α/8.8.83). 

2. Την 1196/18.7.1988 απόφασή μας για τη συγκρότηση της 
Γνωμοδοτικής Επιτροπής στη Γραμματεία Οικονομικής Ανασυγκρότη¬ 
σης Επιχειρήσεων (ΦΕΚ 510/Β/20.7.88). 

3. Το Π.Δ. υπ’ αριθ. 437/19.9.1985, περί καθορισμού και ανακα¬ 
τανομής των αρμοδιοτήτων των Υπουργείων (ΦΕΚ 157/Α/ 
19.9.85). 

4. Το Π.Δ. 456/1985 για τη μεταφορά υπηρεσιών στο Υπουργείο 
Βιομηχανίας Ενέργειας και Τεχνολογίας. 

5. Το Π.Δ. 229/10.7.86 περί σύστασης και οργάνωσης της Γενικής 
Γραμματείας Βιομηχανίας (ΦΕΚ 96/Α/16.7.86). 

6. Την Υ 1321 απόφαση του Πρωθυπουργού «Καθορισμός Αρμοδιο¬ 
τήτων του Αναπληρωτή Υπουργού Βιομηχανίας Ενέργειας και Τεχνο¬ 
λογίας Κων/νου Παπαναγιώτου» (ΦΕΚ 531/Β/30.9.87). 

7. Την αριθ. ΔΔΥ/Φ92/1573/21.1.88, κοινή απόφαση των 
Υπουργών, Προεδρίας της Κυβέρνησης, Οικονομικών και Αναπλ. 
Υπουργού Βιομηχανίας Ενέργειας και Τεχνολογίας, «Ανάθεση καθηκό¬ 
ντων Προϊσταμένης Γραμματείας Οικονομικής Ανασυγκρότησης Επι¬ 
χειρήσεων στη Σοφία Αυλωνίτου, υπάλληλο του Υπουργείου Εργασίας» 
(ΦΕΚ 15/Β/26.1.88). 

8. Την από 29 Μαρτίου 1989 απόφαση του ΚΥΣΥΜ. 

9. Τα πρακτικά της 71ης Συνεδρίασης της Γνωμοδοτικής Επιτρο¬ 
πής της 9.3.1989 σε συνδυασμό με τις προϋποθέσεις του άρθρ. 5παρ. 1 
εδαφ. α και β του Ν. 1386/83, αποφασίζουμε: 

Την υπαγωγή της εταιρείας ΜΕΤΑΛΛΟΥΡΓΙΚΗ ΧΑΛΥΨ ΑΒ & 
ΝΕ στις διατάξεις του Ν. 1386/83 και ειδικότερα στις ρυθμίσεις του 
άρθρ. 7 παρ. 3, ήτοι στην ειδική εκκαθάριση του άρθρου 9 του ίδιου νό¬ 
μου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 
-♦- ' 

Αριθ. 5018 (15) 

Σύμβαση μίσθωσης έργου στο Δήμο Αιγάλεω. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Υπουργού Εσωτερικών για τη μεταβίβαση αρμοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β'). 

3. Τις διατάξεις του Π.Δ/τος 260/88 (ΦΕΚ 119/88 τ.Ά). 

4. Τις ανάγκες τού Δήμου Αιγάλεω, αποφασίζουμε: 

Καθορίζουμε τον αριθμό των προσώπων που είναι απαραίτητο να 

απασχοληθεί με μίσθωση έργου από το Δήμο Αιγάλεω σύμφωνα με τις 


διατάξεις του άρθρου 681 κ.ε. του Αστικού Κώδικα ως εξής: . 
α. ένα (1) συντονιστή προγράμματος πληροφορικής 
β. πέντε (5) εκπαιδευτές των προγραμμάτων 
γ. ένα (1) λογιστή 
δ. δύο (2) βοηθούς εκτυπωτές 

Απαραίτητα προσόντα κατά ειδικότητα τα εξής: οριζόμενα στην από¬ 
φαση του Διοικητικού Συμβουλίου Αιγάλεω, 70/89. 

Το συγκεκριμένο έργο που πρόκειται να εκτελεστεί είναι η διδασκαλία 
προγραμμάτων πληροφορικής σε άνεργους νέους. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι μέχρι από τη δημοσίευση της παρούσης και μέχρι 
31.12.89. 

Η αμοιβή θα καθοριστεί στη σύμβαση που θα υπογραφεί και οπωσδή¬ 
ποτε δεν θα υπερβεί το ποσό των 5.520.000 δρχ. 

Η εκτέλεση του έργου θα παρακολουθείται από το Δήμαρχο Αιγά¬ 
λεω. , 

Ως τόπος εκτέλεσης του έργου ορίζεται ο Δήμος Αιγάλεω. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 30 Μαρτίου 1989 

Ο Νομάρχης 
ΓΙΩΡΓΟΣ ΑΝΑΝΙΑΔΗΣ 

-♦- 

Αριθ. ΕΣ. 2858 (16) 

Σύμβαση μίσθωσης έργου στο ΚΑΠΗ Φιλιατών Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο τομέα, τον κοινωνικό έλεγχο στη δημόσια διοί¬ 
κηση, πολιτικά δικαιώματα και άλλες διατάξεις. 

2. Τις διατάξεις του Π.Δ. 260/1988 με τις οποίες μεταβιβάστηκε 
στους Νομάρχες η αρμοδιότητα καθορισμού του αριθμού των προσώ¬ 
πων που μπορούν ν’ απασχοληθούν στους ΟΤΑ με σύμβαση μίσθωσης 
έργου. 

3. Την αριθ. 34/89 απόφαση του Διοικητικού-Συμβούλιού του 
ΚΑΠΗ ΦΙΛΙΑΤΩΝ σχετικά με την απασχόληση ενός γιατρού για τις 
ανάγκες αυτού, με σύμβαση μίσθωσης έργου, αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από τη δημοσίευση της παρούσας, σύμ¬ 
φωνα με τις διατάξεις του άρθρου 681 κ.ε. του Αστικού Κώδικα ως 
εξής: 

Ένα (1) γιατρό. 

Απαραίτητα προσόντα κατά ειδικότητα τα εξής: 

Άδεια εξασκήσεως επαγγέλματος γιατρού. 

Το συγκεκριμένο έργο που πρόκειται να εκτελεστεί είναι: 

Η Ιατρική περίθαλψη των μελών του ΚΑΠΗ Φιλιατών. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι μέχρι 31.3.1990. 

Η αμοιβή αυτού θα καθοριστεί στη σύμβαση που θα υπογραφεί και 
οπωσδήποτε δεν θα υπερβεί το ποσό των 360.000 δραχμών. 

Η εκτέλεση του έργου θα παρακολουθείται από τον Πρόεδρο του Διοι¬ 
κητικού Συμβουλίου του ΚΑΠΗ Φιλιατών. 

Ως τόπος εκτέλεσης του έργου ορίζεται το οίκημα στο οποίο στεγάζε¬ 
ται το ΚΑΠΗ Φιλιατών. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 15 Μαρτίου 1989 

Ο Νομάρχης 
ΠΑΝ. ΣΚΑΛΤΣΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




